wickkiey/tamil-wikipedia-chunked huggingface dataset:
# மதன் மோகன் கோயில்

**மதன் மோகன் கோயில்** (**Madan Mohan Temple**) இந்தியாவின் இராஜஸ்தான் மாநிலத்தின் விரஜபூமியில் உள்ள கரௌலி மாவட்டத்தின் தலைமையிடமான கரௌலி நகரத்தில் இராதை மற்றும் கோபியர் உடனான கிருஷ்ணர் கோயில் ஆகும். இக்கோயில் பனாஸ் ஆற்றின் துணை ஆறான பத்திராவதி ஆற்றின் கரையில் அமைந்துள்ளது. இக்கோயிலை 1600-ஆம் ஆண்டில் கோபால் சிங் என்பவரால் நிறுவப்பட்டது.
# மதன் மோகன் கோயில்

## வரலாறு

முகலாயப் பேரரசர் அவுரங்கசீப்பின் தாக்குதலிருந்து பாதுகாக்க, பிருந்தாவனம் இராதா மதன் மோகன் கோயில் விக்கிரங்களை, கரௌலி இராச்சிய மன்னர் கோபால் சிங், கரௌலிக்கு கொண்டு வந்து அங்கு மதன் மோகன் கோயிலை நிறுவினார்.
# மதன் மோகன் கோயில்

## இதனையும் காண்க

- இராதா மதன் மோகன் கோயில், பிருந்தாவனம்
- கரௌலி
- கைலா தேவி கோயில்
# பாடியந்தல் பாறை ஓவியங்கள்

**பாடியந்தல் பாறை ஓவியங்கள்** என்பது இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள பாடியந்தல் கிராமத்தின் அருகே அமைந்துள்ள குகையில் தீட்டப்பட்டுள்ள பாறை ஓவியங்களைக் குறிக்கும். பாடியந்தல் பாறை ஓவிய குகைத்தளம், சோழவாண்டிபுரம் ஆண்டிமலை சமணர் குகைத்தளத்தின் பின்னே அமைந்துள்ளது. உள்ளூர் மக்கள் இக்குகையினை "இருளன் கல்" என்று அழைக்கிறார்கள்.
# பாடியந்தல் பாறை ஓவியங்கள்

## அமைவிடம்

பாடியந்தல் இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள ஒரு கிராமமாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2164 ஆகும். இவ்வூரின் அஞ்சல் குறியீட்டு எண்: 605751 ஆகும். இவ்வூர் திருக்கோயிலூரிலிருந்து 14.7 கி.மீ. தொலைவிலும், ஆலம்பாடியிலிருந்து 29.4 கி.மீ. தொலைவிலும், கீழ்வாளையிலிருந்து 35.6 கி.மீ. தொலைவிலும், விழுப்புரத்திலிருந்து மேற்கு நோக்கி 40 கி.மீ. தொலைவிலும், செத்தவரையிலிருந்து 40.7 கி.மீ. தொலைவிலும், திருவண்ணாமலையிலிருந்து 44.7 கி.மீ. தொலைவிலும், செஞ்சியிலிருந்து 66.4 கி.மீ. தொலைவிலும், அமைந்துள்ளது. கூரை மற்றும் பக்கவாட்டுச் சுவர்களில் குறியீட்டு ஓவியங்கள் தீட்டப்பட்டுள்ளன.
# ரே பிசர்

**ரே பிசர்** (பிறப்பு: செப்டம்பர் 8, 1987) என்பவர் அமெரிக்க நாட்டு நடிகர் ஆவார். இவர் 2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட சைபோர்க் என்ற மீநாயகன் கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.
# ரே பிசர்

## ஆரம்பகால வாழ்க்கை

பிசர் செப்டம்பர் 8, 1987 இல் பால்ட்டிமோர், மேரிலாந்தில் பிறந்து, லோன்சைட், நியூ ஜேர்சியில் இவரது தாய் மற்றும் பாட்டியால் வளர்க்கப்பட்டார். இவர் ஹாடன் ஹைட்ஸ் உயர்நிலைப் பள்ளியில் பயின்ற நேரத்தில் சோமர்டேலில் உள்ள சினிமார்க் தியேட்டரின் சலுகை நிலையத்தில் பணியாற்றினார். அதை தொடர்ந்து உயர்நிலைப் பள்ளி ஆங்கிலம் மற்றும் வரலாற்று ஆசிரியர்கள் மூலம் இசை நாடகத்தில் ஈடுபட்டார்.
# சுனிதா காந்தி

**சுனிதா காந்தி** (*Sunita Gandhi*) ஓர் இந்தியக் கல்வியாளர் ஆவார். உத்திரப்பிரதேச மாநிலம் இலக்னோவில் 1961 ஆம் ஆண்டு மே மாதம் 17 ஆம் நாளன்று சகதீசு காந்திக்கும் பாரதி காந்திக்கும் மகளாகப் பிறந்தார். கேம்பிரிட்ச்சுப் பல்கலைக்கழகத்தில் இயற்பியலில் முனைவர் பட்டம் பெற்றுள்ளார். உலக வங்கியில் பொருளாதார நிபுணராக பணியாற்றியுள்ளார். பின்தங்கிய குழந்தைகள் மற்றும் பெரியவர்களுக்கு தரமான கல்வியை அளிக்கும் அமைப்பான தேவி சன்சுதான் என்ற இலாப நோக்கற்ற அமைப்பின் நிறுவனர்-தலைவராக அறியப்படுகிறார். இந்தியா சாதனையாளர்கள் புத்தகத்தின் 2015 ஆம் ஆண்டிற்கான கல்வியாளர் விருதும், 2017 ஆம் ஆண்டு உத்தரப் பிரதேசத்தின் தொலைநோக்கு பார்வை கொண்டவர் என்பதற்கான டைனிக் பாசுகர் விருதும் பெற்றுள்ளார்.
# சுனிதா காந்தி

## தொழில்

பல்வேறு காரணங்களால் ஆயிரக்கணக்கான குழந்தைகள் பள்ளிக்குச் செல்ல முடியாத நிலையில் கிராமப்புறங்களில் உள்ளனர். 30 நாட்களுக்குள் அடிப்படை கல்வியறிவை வழங்குவதை நோக்கமாகக் கொண்டு தன்னார்வத் தொண்டர்களின் உதவியுடன் சுனிதா காந்தி இந்தத் திட்டத்தில் பணியாற்றி வருகிறார். வசதியற்ற குழந்தைகளுக்கும் இந்த புதிய வழியை இவரது இயக்கம் கற்றுக்கொடுக்கிறது.  
உலகளாவிய கனவு எழுத்தறிவு ஆய்வை சுனிதா காந்தியும் இவரது குழுவினரும் உத்தரப்பிரதேசத்தில்
மேற்கொண்டனர்.  
கன்சாசு பல்கலைக்கழகத்தில் சுனிதா காந்தி ஒரு நூலகர் ஆவார். அவுட் லுக் , தி இந்து, குட்ரீட்சு, தெக்கான் எரால்டு, பொருளாதார மற்றும் அரசியல் வார இதழ், பைனான்சியல் எக்சுபிரசு, பிசுனசு வோர்ல்டு எடுகேசன் ஆகிய பத்திரிகைகளில் கட்டுரைகள் எழுதிவருகிறார். 1994 ஆம் ஆண்டு தனது சக முனைவர் இராபர்ட் சாண்டர்சுடன் இணைந்து உலகளாவிய கல்விக்கான மன்றத்தை லை நிறுவினார்.
# நீள மூக்கு சிற்றெலி

**நீள மூக்கு சிற்றெலி** (*யூரோசுகேப்டர் லாங்கிரோசுட்ரிசு*) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது சீனாவில் பரவலாகக் காணப்படும் அகணிய உயிரி.  
ஆர்லோவின் சிற்றெலி (*யூ. ஒர்லோவி*) மற்றும் குஸ்நெட்சோவின் சிற்றெலி (*யூ. குசுனெட்சோவி*), தெற்கு சீனாவிலிருந்து வடக்கு வியட்நாம் வரை காணப்படும். இது *யூ. லாங்கிரோசுட்ரிசின்* இனமாகக் கருதப்பட்டது. ஆனால் 2016-ல் இவை தனித்துவமான சிற்றினங்கள் என்று விவரிக்கப்பட்டது. யாங்சி ஆறானது *யூ. லாங்கிரோசுட்ரிசை* தெற்கு சிற்றினங்களிலிருந்து பிரிக்கும் தடையாக கருதப்படுகிறது. *யூ. லாங்கிரோசுட்ரிசு யாங்சிக்கு* வடக்கே மட்டுமே காணப்படுகிறது.
# வார்ப்புரு:Tree chart/doc

<noinclude>
</noinclude>
# வார்ப்புரு:Tree chart/doc

## Usage

This template produces one row in a "family tree"-like chart consisting of boxes and connecting lines based loosely on an ASCII art-like syntax. It is meant to be used in conjunction with and . The chart is displayed as மீயுரைக் குறியிடு மொழி tables using CSS attributes, and may contain arbitrary விக்கி within the boxes. This implementation was based on the now-deprecated template.
# வார்ப்புரு:Tree chart/doc

## Basic example

This code:
<pre></pre>  
produces this:  
This chart visually displays the information that I have a brother Joe and a little sister; my mom married my dad;
and my dad's parents were Grandma and Grandpa; and my dad's parents had another child, Aunt Daisy. The code above produces a table of size 9 rows x 18 columns as shown below.
# வார்ப்புரு:Tree chart/doc

## Collapsible basic example

This code uses :
<pre></pre>  
produces this:  
This chart visually displays the information that I have a brother Joe and a little sister; my mom married my dad;
and my dad's parents were Grandma and Grandpa; and my dad's parents had another child, Aunt Daisy.
# வார்ப்புரு:Tree chart/doc

## Parameters

The template accepts any number of unnamed parameters with each parameter specifying a **tile** or a **box**.
- **Boxes** can contain arbitrary விக்கி. The content of each box is specified using additional named parameters appended to the template call. Each box is **three tiles wide** and normally has a black two pixels wide. Boxes can have any name that is a valid template parameter name, subject to a minimum of two alphabetical characters.
- **Tiles** are line drawing symbols used to connect the boxes. They consist of various styles of horizontal and vertical lines along with corners and crossings as needed. Tiles are specified using their one- or two-character name: for the most common tiles, that character is more or less approximate to the tile's appearance. A special case of a tile is the **empty tile**, specified by a single space character. A table of available tiles is given below.  
**'''Solid lines:'''**  
| &nbsp; | &nbsp; | &nbsp; | &nbsp; |
| --- | --- | --- | --- |
| &nbsp; | &nbsp; | &nbsp; | &nbsp; |
| &nbsp; | &nbsp; | &nbsp; | } |
**'''Dashed lines:'''**  
| &nbsp; | &nbsp; | &nbsp; | &nbsp; |
| --- | --- | --- | --- |
| &nbsp; | &nbsp; | &nbsp; | &nbsp; |
| &nbsp; | &nbsp; | &nbsp; | } |
**'''Dotted lines:'''**  
| &nbsp; | &nbsp; | &nbsp; | &nbsp; |
| --- | --- | --- | --- |
| &nbsp; | &nbsp; | &nbsp; | &nbsp; |
| &nbsp; | &nbsp; | &nbsp; | } |
# வார்ப்புரு:Tree chart/doc

## Style attributes

The appearance of the boxes in a row may be controlled by the following optional template parameters:
- ** specifies the width of the box in pixels,
- *boxstyle* can be used to append arbitrary CSS declarations directly to the box style attributes. For example, the following code:  
<pre></pre>  
produces this chart:  
Style attributes can even be set for individual boxes within each row, as in the example below:  
<pre></pre>  
which produces this:  
When specifying style attributes for individual named boxes, make sure the box names are aligned to the **** side of the area reserved for them in the template call (as in "<code>|RED&nbsp;&nbsp;|</code>" instead of "<code>|&nbsp;RED&nbsp;|</code>" in the example above), otherwise the template will end up looking for a style parameter with spaces in its name.  
The template also accepts an optional parameter that can be used to set CSS styles for the entire diagram, and an optional parameter to set the chart alignment.
# Module:Tree chart

require('Module:No globals')  
local p = {}  
local cells = mw.loadData('Module:Tree chart/data')  
function p._main(cell_args)
local ret = mw.html.create
local top = ret:tag('tr')
:css{,
['text-align'] = '' }
local bottom = ret:tag('tr')
:css{,
['text-align'] = '' }
for _, v in ipairs(cell_args) do
if type(v) == 'string' then
top:wikitext(cells[v].t)
bottom:wikitext(cells[v].b)
else
top:tag('td')
:attr{ colspan = v.colspan or cell_args.colspan or 6,
rowspan = v.rowspan or cell_args.rowspan or 2 }
:css{ padding = '0.2em',
= (v. or cell_args. or '2') .. 'px solid black' }
:cssText(v.boxstyle or cell_args.boxstyle)
:wikitext(v.text)
end
end
return tostring(ret)
end  
function p.main
local args = require('Module:Arguments').getArgs(, {wrappers = 'Template:Tree chart', trim = false, removeBlanks = false})
local cell_args = {
colspan = args.colspan,
rowspan = args.rowspan,
= args.,
boxstyle = args.boxstyle
}
for _, val in ipairs(args) do
local trimmedVal = val:match('^%s*(.-)%s*$')
if trimmedVal == '' then
trimmedVal = '$'
end
if cells[trimmedVal] then
table.insert(cell_args, trimmedVal)
else
-- Unnamed params behave weirdly
-- white space at the front counts for param_}, but not whitespace at the end, so remove it
local rightTrimmedVal = val:gsub('%s+$','')
table.insert(cell_args, {
text = args[trimmedVal] or ('}'),
colspan = args['colspan_'..rightTrimmedVal],
rowspan = args['rowspan_'..rightTrimmedVal],
= args['border_'..rightTrimmedVal],
boxstyle = args['boxstyle_'..rightTrimmedVal]
})
end
end  
return p._main(cell_args)
end  
return p
# Module:Tree chart/data
# டாட்டா பிளே

**டாட்டா பிளே** (*Tata Play*) என்பது இந்தியாவில் உள்ள ஒரு டி. டீ. எச் மற்றும் செயற்கைக்கோள் தொலைக்காட்சி ஆகிய சேவைகளை வழங்கும் நிறுவனம் ஆகும். இது இன்சாட் (INSAT) 4A செயற்கைக்கோள் உதவியுடன் எம்பெக்-4 தொழில்நுட்பத்தின் அடிப்படையில் இயங்குகிறது.  
கேபிள் தொலைக்காட்சி, மற்றும் மற்ற டி. டீ. எச். சேவை வழங்கிகளான ஏர்டெல் டிஜிட்டல் டிவி, ரிலையன்ஸ் பிக் டிவி, டிடி டைரக்ட் +, டிஷ் டிவி, சன் டைரக்ட் மற்றும் வீடியோகான் டி2எச் போன்றவை அதன் முக்கிய போட்டி நிறுவனங்கள் ஆகும். டாடா ஸ்கை தற்போது மொத்தம் 601 சேனல்கள், 495 எஸ்டி சேனல்கள் மற்றும் 99 எச்டி சேனல்களை வழங்குகிறது.
# டாட்டா பிளே

## வரலாறு

இது டாட்டா குழுமம் நிறுவனமும், ஸ்டார் டிவி நிறுவனமும் இணைந்து உருவாக்கிய ஒரு கூட்டு நிறுவனம் ஆகும். இந்த நிறுவனம் 2004ல் ஒருங்கிணைக்கப்பட்டது. எனினும் இது 2006ல் தான் செயல்படத்தொடங்கியது. இது தற்போது 196 சேனல்களை (டிசம்பர் 2010 வரை) வழங்குகிறது.
# டாட்டா பிளே

## டாட்டா பிளே எச்டி

டாட்டா பிளே எச்டி சூன் 14, 2010, அன்று அறிமுகப்படுத்தப்பட்டது. இதன் மூலம் நிகழ்ச்சிகளை மிகத் தெளிவாகக் காண முடியும்.
# பாரியோ

**பாரியோ** (மலாய் மொழி: *Bario*; ஆங்கிலம்: *Bario*; சீனம்: 巴里奥) என்பது மலேசியா, சரவாக் மாநிலத்தில் மிரி பிரிவு; மிரி மாவட்டத்தில் உள்ள மலைப்பகுதி ஆகும். இதை **பாரியோ மலைப்பகுதி** என அழைப்பதும் உண்டு. சரவாக் - கலிமந்தான் எல்லைக்கு அருகில் மிரி நகருக்கு கிழக்கே 178 கி.மீ. தொலைவில் உள்ளது.  
பாரியோ 1000 மீ (3280 அடி) உயரத்தில் உள்ள ஒரு பீடபூமி. 13 முதல் 16 கிராமங்களைக் கொண்டது. கெலாபிட் சமூகத்தினர் அந்த உயர்நிலத்தில் நெல் சாகுபடி செய்கிறார்கள். பாரியோவிற்கு மிரி; மருடி நகரங்களில் இருந்து வழக்கமான வானூர்திச் சேவைகள் உள்ளன. இங்குள்ள வானூர்தி நிலையத்தின் பெயர் பாரியோ வானூர்தி நிலையம்.  
"பரியோ" எனும் பெயர் கெலாபிட் மொழியில் இருந்து வந்தது. "காற்று" என்று பொருள். பாரியோவை "சங்க்ரி-லா" *(Shangri-La)* சொர்க்கம் என்றும் வெளிநாட்டுப் பயணிகள் அழைக்கிறார்கள்.
# பாரியோ

## வரலாறு

கெலாபிட் மக்களின் வாய்மொழி வரலாற்றின் படி, மனிதர்கள் அனைவரும் மலைகளில் இருந்து தோன்றியவர்கள்; ஒரு காலக் கட்டத்தில் புவியில் ஒரு பெரிய வெள்ளம் ஏற்பட்டது. மலைகளில் வாழ்ந்த மக்களில் சிலர் படகுகளை உருவாக்கி கடலோரப் பகுதிகளுக்குச் சென்றனர். மலைப் பகுதியில் சிக்கிக் கொண்டவர்கள், தற்போது கெலாபிட் இனத்தைச் சேர்ந்த மக்களாக வாழ்கிறார்கள். இது அவர்களின் வாய்மொழி வரலாறு.  
1920-ஆம் ஆண்டுகளுக்கு முன்னர் வரையில், கெலாபிட் மக்கள் தங்களின் சமூகத் தகுதியைத் தக்க வைத்துக் கொள்ள தலை வேட்டை *(Headhunting)* எனும் பழக்கத்தைப் பின்பற்றி வந்தனர். 1939-இல், போர்னியோ எவாஞ்சலிகல் *(Borneo Evangelical Mission)* சமயப் பரப்புரையாளர் பிராங்க் டேவிட்சன் *(Frank Davidson)* என்பவர் பாரியோவில் உள்ள கெலாபிட் மக்களைச் சந்தித்தார்.
# பாரியோ

## வரலாறு

### சப்பானிய எதிர்ப்பு இராணுவ நடவடிக்கை

அதன் பின்னர், கெலாபிட் மக்கள் தங்கள் நம்பிக்கையை ஆனிமிசத்தில் இருந்து கிறித்துவத்திற்கு மாற்றிக் கொண்டனர். கிறித்துவத்தை ஏற்றுக்கொண்ட முதல் நபர்களில் ஒருவர் பா தெராப் *(Pa’Terap)* குடியேற்றத்தின் கிராமத் தலைவர், தாமான் புலான்.  
மார்ச் 1945-இல் தாம் அரிசன் என்பவரின் தலைமையில் கீழ் ஒரு சிறிய படை வான்குடை மூலம் இங்கு தரையிறங்கியது. சப்பானிய எதிர்ப்பு இராணுவ நடவடிக்கையான செமுட் நடவடிக்கை *(Operation Semut)* எனும் நடவடிக்கைக்கு பாரியோ ஒரு தளமாக மாறியது. பிரித்தானிய போர்னியோவில் சப்பானிய ஆக்கிரமிப்பை முற்றுப் பெறச் செய்வதில் கெலாபிட் மக்கள் பங்கேற்றனர்.
# பாரியோ

## வரலாறு

### இந்தோனேசியா - மலேசியா மோதல்

பாரியோவில் முதல் பள்ளி 1946 இல் நிறுவப்பட்டது.  
1999 ஆம் ஆண்டில், மலேசிய சரவாக் பல்கலைக்கழகம் *(UNIMAS)* இ-பாரியோ *(eBario)* திட்டத்தை உருவாக்கியது. இது பாரியோ மக்களுக்கான கணினி தொழில்நுட்பத் திட்டம். சுத்தமான நீர், மின்சாரம் மற்றும் தொலைத்தொடர்பு போன்ற அடிப்படை வசதிகளை ஏற்படுத்தித் தரும் திட்டமாகும்.
# பாரியோ

## மக்கள்தொகை

பாரியோ கிராமப்புற மருந்தகத்தின் 2003-ஆண்டு புள்ளிவிவரங்களின்படி, பாரியோ சமூகத்தில் 1,487 மக்கள்தொகை கொண்ட 305 குடும்பங்கள் இருந்தன.[4]  
பாரியோ நகரம் *(Bario Asal)* 29 குடும்பங்களையும் 192 மக்களையும் கொண்டுள்ளது.
}}
# தமிழ்நாடு அரசு கூட்டுறவு தணிக்கைத் துறை

**தமிழ்நாடு அரசு கூட்டுறவு தணிக்கைத் துறை**, தமிழ்நாடு அரசு நிதித் துறையின் கீழ் இயங்கும் அரசின் தணிக்கை துறைகளில் ஒன்றாகும். தமிழ்நாடு அரசு தணிக்கை தலைமை இயக்குநரின் கீழ் கூட்டுறவு தணிக்கைத் துறை, உள்ளாட்சி நிதி தணிக்கைத் துறை, இந்து சமய அறநிலைய தணிக்கைத் துறை, பால் உற்பத்தியாளர்கள் கூட்டுறவு தணிக்கைத் துறை மற்றும் அரசின் வணிக நிறுவனங்களில் தணிக்கைத் துறை செயல்படுகிறது. கூட்டுறவுத் தணிக்கைத் துறை, தமிழ்நாடு கூட்டுறவு தணிக்கை இயக்குநர் தலைமையில் இத்துறை செயல்படுகிறது.  
கூட்டுறவு தணிக்கைத் துறையின் இயக்குநர், தமிழ்நாடு கூட்டுறவு சங்கங்கள் சட்டம், 1983, பிரிவு 80-இன் கீழ் வழங்கப்பட்ட அதிகாரங்களைப் பயன்படுத்தி, தமிழ்நாடு கூட்டுறவு சங்கங்கள் சட்டத்தின் 80-ஆவது பிரிவின் கீழ் பதிவாளரின் அதிகாரங்களைப் பயன்படுத்துவதற்கு அரசாங்கத்தால் நியமிக்கப்பட்ட கூட்டுறவு தணிக்கைப் பதிவாளர் ஆவார்.
# தமிழ்நாடு அரசு கூட்டுறவு தணிக்கைத் துறை

## தணிக்கை செய்வதற்கான சட்ட அதிகாரம்

தமிழ்நாடு கூட்டுறவு சங்கங்களின் சட்டம் 1983, பிரிவு 80-இன் கீழ் கூட்டுறவு சங்கங்களின் பதிவாளர் (தணிக்கை) எனும் பதவி அரசினால் இயக்குநர் என்ற நிலையில் நியமனம் செய்யப்பட்டு இத்துறை செயல்படுகிறது. கூட்டுறவு சங்கங்களின் பதிவாளர் (தணிக்கை) தமிழ்நாடு கூட்டுறவு சங்கங்களின் விதிகள் 1988 விதி 101, 102 மற்றும் 103, கூட்டுறவுச் சங்கங்களின் சட்டம் 1983 பிரிவு 72, 80 மற்றும் 140 ஆகியவற்றின்படி பன்மாநில கூட்டுறவு சங்கங்கள் மற்றும் பால் கூட்டுறவு சங்கங்கள் தவிர்த்து 14 நிர்வாகப் பதிவாளர்களின் கட்டுப்பாட்டின் கீழ் இயங்கும் அனைத்து கூட்டுறவு சங்கங்களின் தணிக்கையினை மேற்கொள்கிறது.
# தமிழ்நாடு அரசு கூட்டுறவு தணிக்கைத் துறை

## கூட்டுறவு தணிக்கை இயக்குநர் அலுவலகம்

தணிக்கை இயக்குநருக்கு பணியில் உதவிட 1 தணிக்கை இணை இயக்குநர் (தலைமையிடம்), 1 தணிக்கை உதவி இயக்குநர் (நேர்முக உதவியாளர்), 1 தணிக்கை உதவி இயக்குநர் (தணிக்கை) ஆகிய அரசிதழ் பதிவு பெற்ற அதிகாரிகளும் மற்றும் 10 கூட்டுறவு தணிக்கை அலுவர்கள், 9 முதுநிலை கூட்டுறவு தணிக்கையாளர்கள் அலுவலகப் பணிக்கு உதவிடுவர்.
# தமிழ்நாடு அரசு கூட்டுறவு தணிக்கைத் துறை

## கூட்டுறவு தணிக்கை இயக்குநர் அலுவலகம்

### கூட்டுறவு தணிக்கை இயக்குநர் அலுவலக முகவரி

தமிழ்நாடு அரசு கூட்டுறவு தணிக்கை இயக்ககம், இரண்டாம் தளம், கால்நடை மருத்துவமனை வளாகம்,
கதவு எண் 571, அண்ணா சாலை, நந்தனம், சென்னை – 600 035.
மின்னஞ்சல்:addoca.chn@tn.gov.in / தொலைபேசி எண்: 044-24353193
# தமிழ்நாடு அரசு கூட்டுறவு தணிக்கைத் துறை

## கூட்டுறவு தணிக்கை இயக்குநர் அலுவலகம்

### கூட்டுறவு தணிக்கை இயக்குநரின் கீழ் செயல்படும் அலுவலகங்கள்

மேலும் தணிக்கை இயக்குநரின் கட்டுப்பாட்டில் மண்டலம் மற்றும் சரக அளவில் கூட்டுறவு தணிக்கை இணை இயக்குநர்களும், கூட்டுறவு தணிக்கை உதவி இயக்குநர்களும் பணிபுரிகின்றனர்.  
- 7 மண்டல கூட்டுறவு தணிக்கை இயக்குநர்கள் - சென்னை மண்டலம், திருச்சி மண்டலம், மதுரை மண்டலம், கோயம்புத்தூர் மண்டலம், சேலம் மண்டலம், விழுப்புரம் மண்டலம் மற்றும் திருநெல்வேலி மண்டலம்  
- சரக கூட்டுறவு தணைக்கை இயக்குநர்கள் - கூட்டுறவு தணிக்கை இணை இயக்குநர்களின் கீழ் செயல்படுவார்கள்.  
- சென்னை மண்டல இணை இயக்குரின் கீழ் செயல்படும் சரக உதவி இயக்குநர்கள்: சென்னை (வடக்கு), சென்னை (தெற்கு), காஞ்சிபுரம், திருவள்ளூர், வேலூர்  
- திருச்சி மண்டல இணை இயக்குநரின் கீழ் செயல்படும் சரக உதவி இயக்குநர்கள்; திருச்சி, தஞ்சாவூர், நாகப்பட்டினம், திருவாரூர், புதுக்கோட்டை  
- கோயம்புத்தூர் மண்டல இணை இயக்குநரின் கீழ் செயல் சரக உதவி இயக்குநர்கள்: கோயம்புத்தூர், திருப்பூர், ஈரோடு, திண்டுக்கல், உதகமண்டலம்  
- சேலம் மண்டல இணை இயக்குநரின் கீழ் செயல் சரக உதவி இயக்குநர்கள்: சேலம், தர்மபுரி, கிருஷ்ணகிரி, கரூர், நாமக்கல்  
- விழுப்புரம் மண்டல இணை இயக்குநரின் கீழ் செயல் சரக உதவி இயக்குநர்கள்: விழுப்புரம், கடலூர், திருவண்ணாமலை, அரியலூர்  
- திருநெல்வேலி மண்டல இணை இயக்குநரின் கீழ் செயல் சரக உதவி இயக்குநர்கள்: கோவில்பட்டி, தூத்துக்குடி, திருநெல்வேலி, நாகர்கோயில்
# தமிழ்நாடு அரசு கூட்டுறவு தணிக்கைத் துறை

## தணிக்கை இயக்குநரின் செயல்பாடுகள்

1. கூட்டுறவு சங்கங்களின் தணிக்கைக்கான நடைமுறைகள் உருவாக்குதல்.
1. தணிக்கை முன்னேற்றத்தினை கண்காணிக்க தணிக்கை குறியீடு நிர்ணயித்தல்.
1. கூட்டுறவு தணிக்கை இணை இயக்குநர்கள் மற்றும் உதவி இயக்குநர் வாயிலாக அதனை நடைமுறைப்படுத்துதல்.
1. சார் அலுவலர்களிடமிருந்து மாதாந்திர மற்றும் காலமுறை அறிக்கைகள் வாயிலாக தணிக்கை முன்னேற்றம் குறித்த விவரங்களை பெற்றும் அதனை கண்காணித்தல்.
1. மாநில தலைமைக் கூட்டுறவு சங்கங்களின் தணிக்கை திட்டம் அங்கீகரித்தல் மற்றும் தணிக்கைச்சான்று வழங்குதல்.
1. தணிக்கை கட்டணம் மற்றும் அடிப்படை விதிக்கட்டணங்கள் நிலுவையின்றி வசூலிப்பதை கண்காணித்தல்.
1. தணிக்கையின் போது கண்டறியும் சீரிய குறைகள் தொடர்பாக தனிஅறிக்கைகளை பரிசீலித்து குறைநிவர்த்திக்காக நிர்வாகப் பதிவாளர்களுக்கு அனுப்பி வைத்தல்.
1. நிதியாண்டின் முடிவில் கூட்டுறவு சங்கங்களில் சட்டப்பூர்வ சரக்கிருப்பு பரிசோதனை மேற்கொள்ளும் பணியினை கண்காணித்தல்.
1. துறைவருவாய் தணிக்கை மேற்கொள்ளுதல்.
1. கலைத்தல் தணிக்கையினை கண்காணித்தல்.
1. வருவாய் வைப்புத் தொகையினை திருப்பி அளித்தல்
1. மறுதணிக்கை குறித்து ஆணையிடல் மற்றும் திருந்திய தணிக்கைச்சான்று வழங்குதல்.
1. சிறப்பு தணிக்கை புலனாய்வுக் குழுவினை நிர்வகித்தல் மற்றும் கண்காணித்தல்.
1. தணிக்கைக்குழுவின் மூலம் சிறப்பு தணிக்கை மேற்கொள்ளுதல்.
# தமிழ்நாடு அரசு கூட்டுறவு தணிக்கைத் துறை

## தணிக்கை இயக்குநரின் செயல்பாடுகள்

### மண்டல கூட்டுறவு தணிக்கை இணை இயக்குநர் செயல்பாடுகள்

1. மாவட்ட அளவிலான மற்றும் சில குறிப்பிட்ட கூட்டுறவு சங்கங்களின் தணிக்கை திட்டம் அங்கீகரித்தல் மற்றும் தணிக்கைச்சான்று வழங்குதல்.
1. சரக உதவி இயக்குநர் அளவிலான மாதாந்திர பணித்திறனாய்வு கூட்டங்களை நடத்தி தணிக்கை முன்னேற்றத்தினை கண்காணித்தல்.
1. தணிக்கை கட்டண வசூல் தொடர்பாக மண்டல அளவில் கண்காணித்தல்.
1. மண்டல அளவிலான நிர்வாகப் பதிவாளர்களுக்கு தனியறிக்கைகளை குறைநிவர்த்திக்காக நேரிடையாக அனுப்பி வைத்தல்.
1. மேலே குறிப்பிட்ட பொருள் குறித்து இயக்குநர் அலுவலகத்திற்கு அறிக்கைகளை தொகுத்து அனுப்புதல்.
1. சிறப்பு தணிக்கை புலனாய்வுக் குழுவினை நிர்வகித்தல் மற்றும் கண்காணித்தல். சரக உதவி இயக்குநர் அலுவலகங்களில் அலுவலக ஆய்வு மற்றும் துறைவருவாய் தணிக்கைப்பணி மேற்கொள்ளுதல்.
1. குறிப்பிட்ட சங்கங்களில் சோதனைத் தணிக்கை மேற்கொள்ளுதல்.
# தமிழ்நாடு அரசு கூட்டுறவு தணிக்கைத் துறை

## தணிக்கை இயக்குநரின் செயல்பாடுகள்

### சரக உதவி இயக்குநர் செயல்பாடுகள்

1. ஒவ்வாரு ஆண்டும் கூட்டுறவு சங்கங்களின் இறுதி தணிக்கையினை மேற்கொள்ளுதல்.
1. அனைத்து தணிக்கையாளர்களின் மாதாந்திர தணிக்கை திட்டத்தினை அங்கீகரித்தல்.
1. தணிக்கையாளர்களின் நாட்குறிப்பு மற்றும் நேர்முக அறிக்கைகளை பெறுதல் மற்றும் ஆய்வுசெய்தல்.
1. கூட்டுறவு சங்கங்களின் இறுதி தணிக்கை அறிக்கைகளை தணிக்கையாளர்களிடமிருந்து பெற்று தணிக்கைச்சான்று வழங்குதல்
1. இறுதி தணிக்கை அறிக்கைகளை சம்பந்தப்பட்ட சங்கம், நிர்வாக அலுவலர் மற்றும் நிதியுதவி வழங்கும் வங்கிக்கு அனுப்பி வைத்தல்.
1. தணிக்கை கட்டணம் மற்றும் அடிப்படைவிதி கட்டணம் விதித்தல் மற்றும் வசூலித்தல்.
1. சரகம் மற்றும் மாவட்ட அளவிலான நிர்வாகப் பதிவாளர்களுக்கு தனியறிக்கைகளை குறைநிவர்த்திக்காக நேரிடையாக அனுப்பி வைத்தல்.
1. குறிப்பிட்ட சங்கங்களில் சோதனை தணிக்கை மேற்கொள்ளுதல்.
1. கலைக்கப்பட்ட சங்கங்களின் தணிக்கை மேற்கொள்ளுதல்.
1. அனைத்து கூட்டுறவு சங்கங்களில் நிதியாண்டின் முதல் நாளில் சட்டப்பூர்வ சரக்கிருப்பு பரிசோதனைக்கு உரிய நடவடிக்கை மேற்கொள்ளுதல்.
1. மேலே குறிப்பிட்ட அனைத்து நடவடிக்கைகளின் முன்னேற்றம் குறித்து இயக்குநர் மற்றும் மண்டல இணை இயக்குநர் ஆகியோருக்கு அறிக்கை அனுப்புதல்.
1. அடிப்படைவிதிப் பணியிடங்களுக்கான வருவாய் வைப்புத் தொகையினை வசூலித்தல், திருப்பியளித்தல்.
1. மறுதணிக்கை மேற்கொள்ளுதல் மற்றும் திருந்திய தணிக்கைச்சான்று வழங்குதல்.
# தமிழ்நாடு அரசு கூட்டுறவு தணிக்கைத் துறை

## துறை வருவாய் தணிக்கை

துறை வருவாய் தணிக்கையினை மேற்கொள்ள 9 முதுநிலை கூட்டுறவு தணிக்கையாளர்கள் மாநிலம் முழுவதும் மேற்கொள்வார்கள். இவர்களின் முக்கியப் பணி தணிக்கையாளர்களின் நாட்குறிப்பின்படி தணிக்கை கட்டணம் மற்றும் அடிப்படைவிதிக் கட்டணம் விடுதலின்றி முழுமையாக வசூலிக்கப்பட்டுள்ளதா என்பதை சரிபார்த்தல். இதுமட்டுமின்றி இயக்குநர், இணை இயக்குநர் மற்றும் உதவி இயக்குநர் அலுவலகங்களில் ரொக்கப் புத்தக கணக்குகளை தணிக்கை செய்தல். துறை வருவாய் மற்றும் ரொக்கப் புத்தககணக்கு தணிக்கை குறித்து மண்டல இணை இயக்குநர் அலுவலகத்திற்கு காலாண்டு தணிக்கை அறிக்கைகள் சமர்ப்பித்தல். அவ்வறிக்கையின்படி குறைவாக தணிக்கை கட்டணம் வசூலித்திருந்தாலோ அல்லது அதிகமாக வசூலித்திருந்தாலோ அது குறித்து தொடர் நடவடிக்கை மேற்கொள்ளுதல்.
# தமிழ்நாடு அரசு கூட்டுறவு தணிக்கைத் துறை

## துறை வருவாய் தணிக்கை

### துறை வருவாய் சோதனை தணிக்கை

கூட்டுறவு தணைக்கை இயக்ககம், அனைத்து மண்டல இணை இயக்குநர் அலுவலகங்கள் மற்றும் அனைத்து சரக உதவி இயக்குநர் அலுவலகங்களில் துறை வருவாய் தணிக்கை மீது சோதனை தணிக்கை மேற்கொள்ளும் பொருட்டு கூட்டுறவு தணிக்கை இயக்குநர் அலுவலகத்தில் 1 கூட்டுறவு தணிக்கை அலுவலர் பணியிடம் ஒப்பளிக்கப்பட்டுள்ளது. இவரது முக்கியப்பணி மேற்கூறிய துறைவருவாய் தணிக்கையாளர்களால் மேற்கொள்ளப்பட்ட துறைவருவாய் தணிக்கையினை சோதனை முறையில் சரிபார்த்தல் மற்றும் தணிக்கையாளர்களின் நாட்குறிப்பின்படி தணிக்கை கட்டணம் மற்றும் அடிப்படைவிதிக் கட்டணம் விடுதலின்றி முழுமையாக வசூலிக்கப்பட்டுள்ளதா என்பதை சோதனை முறையில் சரிபார்த்தல். இதுமட்டுமின்றி இயக்குநர், இணை இயக்குநர் மற்றும் உதவி இயக்குநர் அலுவலகங்களில் ரொக்கப் புத்தக கணக்குகளை சோதனை முறையில் தணிக்கைசெய்தல். துறைவருவாய் மற்றும் ரொக்க புத்தக கணக்கு தணிக்கைகுறித்து இயக்குநர் அலுவலகத்திற்கு உரியகாலத்திற்குள் துறைவருவாய் சோதனை தணிக்கை குறைகளை சமர்ப்பித்தல் ஆகும்.
# தமிழ்நாடு அரசு கூட்டுறவு தணிக்கைத் துறை

## இதனையும் காண்க

- தமிழ்நாடு அரசு தணிக்கை தலைமை இயக்குநர்
# பத்து நியா

**பத்து நியா** (மலாய் மொழி: *Batu Niah*; ஆங்கிலம்: *Batu Niah*; சீனம்: 石山) என்பது மலேசியா, சரவாக் மாநிலத்தில் மிரி பிரிவு; மிரி மாவட்டத்தில் உள்ளது. நியா தேசிய பூங்காவிற்கு அருகில் 3 கி.மீ. தொலைவில் உள்ளது.  
இந்த நகரம் நியா குகைகளுக்குச் செல்வதற்கான இறுதி நிறுத்தமாகும். நியா சுண்ணாம்புக் குகை ஒரு தொல்பொருள் தளமாக விளங்குகிறது.  
இந்த குகை மலேசியாவின் மிகப் பெரிய குகை; மற்றும் பழமையான குகை. உலகின் மிகப்பெரிய சுண்ணாம்புக் குகைகளில் ஒன்றாகக் கருதப் படுகிறது. நியா குகையின் சுற்றுப் பகுதிகள் சரவாக் அருங்காட்சியகத்தின் அதிகாரத்தின் கீழ் ஒரு வரலாற்றுத் தளமாக அறிவிக்கப்பட்டு உள்ளது.
# பத்து நியா

## பொது

பத்து நியாவைச் சுற்றிலும் நிறைய சுண்ணாம்புக் குன்றுகள் உள்ளன. *குனுங் சுபிஸ்* (மவுண்ட் சுபிஸ்) என்ற சுண்ணாம்பு மலையின் வடக்கு விளிம்பில் பத்து நியா அமைந்துள்ளது.  
இந்த நகரம் தென் சீனக் கடலில் இருந்து 15 கி.மீ தொலைவில் உள்ளது. பறவைகளின் கூடு சேகரிப்புத் தொழிலுக்கும் நன்கு அறியப்பட்டது.
# பத்து காவா

**பத்து காவா** (மலாய் மொழி: *Batu Kawa*; ஆங்கிலம்: *Batu Kawa*; சீனம்: 石角) என்பது மலேசியா, சரவாக் மாநிலத்தில் கூச்சிங் பிரிவு; கூச்சிங் மாவட்டத்தில் உள்ளது ஒரு புறநகர்ப் பகுதியாகும்.  
இந்த நகரப் பகுதியின் வழியாக பான் போர்னியோ நெடுஞ்சாலை *(Pan Borneo Highway)* செல்கிறது. அந்த வகையில் கூச்சிங், பாவ், லுண்டு, செமத்தான் ஆகிய நகரங்களையும் இந்த நெடுஞ்சாலை இணைக்கின்றது.  
பத்து காவா *(Batu Kawa)* எனும் பெயர் மலாய் வார்த்தைகளில் இருந்து பெறப்பட்டது. "பத்து" என்றால் கல்; "காவா" என்றால் அரிசி சமைக்கப் பயன்படும் பானை.
# பத்து காவா

## பொது

1997-ஆம் ஆண்டில், மூடா ஜெயா *(MJC)* நிறுவனத்தின் மூலமாக பத்து காவா புதிய நகர்ப்பகுதி உருவாக்கப்பட்டது. கூச்சிங் வாழ் மக்களால் "எம்.ஜே.சி." என்று அன்புடன் அழைக்கப்படும் இந்த நகர்ப்பகுதி 265 ஏக்கர் நிலத்தில் உருவாக்கப்பட்டது. கூச்சிங் நகரத்தில் இருந்து 7 கி.மீ. தொலைவில் அமைந்துள்ளது.
# பத்து காவா

## மாவட்டப் பிரிவுகள்

பத்து காவாவில் 12 சிறிய மாவட்டப் பிரிவுகள் உள்ளன.  
- பத்து காவா - *Batu Kawa*
- சுதாபோக் - *Stapok*
- சின் சான் தூ - *Sin San Tu*
- மோயான் - *Moyan*
- கிம் சு சிங் - *Kim Choo Sing*
- லுவோ சி கான் - *Luo Zhi Gan*
- சியா சா லோங் - *Xia Sha Long*
- சுங்கை தாப்பாங் - *Sungai Tapang*
- ரந்தாவ் பாஞ்சாங் - *Rantau Panjang*
- செஜிசாக் - *Sejijak*
- சுங்க தெங்கா - *Sungai Tengah*
- பங்காலான் பாரு - *Pangkalan Bar*u
# எசுந்தோவா

**எசுந்தோவா** என்பவர் முத்துகனின் மூன்றாவது மகனாவார். இவர் சகதாயி கானரசைத் தோற்றுவித்த சகதாயியின் பேரன் ஆவார். இவரது சகோதரர்கள் எசு மோங்கே மற்றும் பைதர் ஆகியோராவர். இவரது உறவினரான அல்கு மற்றும் சகோதரராகிய எசு மோங்கே ஆகிய இருவருமே சகதாயி கானரசின் கான்களாகப் பதவி வகித்தனர்.  
இவரது மகன்களாகிய காரா குலேகு மற்றும் பரக் ஆகிய இருவரும் சகதாயி கான்களாகப் பதவி வகித்தனர்.
# எசுந்தோவா

## சகதாயி கானரசின் பரம்பரை

பாபர் தான் எழுதிய பாபர் நாமாவின் 19 வது பக்கத்தில் முதல் அத்தியாயத்தில் தனது தாய் வழி தாத்தா யூனஸ் கானின் பரம்பரையைப் பின்வருமாறு விளக்குகிறார்:
# தெமினிக் சுண்டெலி

**தெமினிக் சுண்டெலி** (*Temminck's mouse*)(*மசு மசுகுலோய்டிசு*) என்பது *மசு* பேரினத்தின் சிற்றினமாகும். இது *நானோமைசு* என்ற துணைப்பேரினத்தினைச் சேர்ந்தது. இது மேற்கு ஆப்பிரிக்கா, நடு ஆபிரிக்கா மற்றும் கிழக்கு ஆபிரிக்கா முழுவதும் காணப்படுகிறது. முதிர்ச்சியடைந்த சுண்டெலியின் எடை சுமார் 0.006 கிலோ கிராம் ஆகும்.
# பாவு, சரவாக்

**பாவு** (மலாய் மொழி: *Pekan Bau*; ஆங்கிலம்: *Bau Town*) என்பது மலேசியா, சரவாக் மாநிலத்தில் கூச்சிங் பிரிவு; பாவு மாவட்டத்தில் உள்ளது ஒரு நகர்ப் பகுதியாகும்.  
1840-களில் பாவ் நிலப் பகுதியில் தங்கம் இருப்பது சீனச் சுரங்கத் தொழிலாளர்களால் கண்டுபிடிக்கப்பட்டது. சுரங்கத் தொழில்கள் படிப்படியாக போர்னியோ நிறுவனத்தால் *(The Borneo Company)* கையகப் படுத்தப்பட்டன. 1921-இல் சுரங்கங்கள் மூடப்பட்டன.  
1970-களின் பிற்பகுதியில் உலக தங்கத்தின் விலை உயர்ந்த போது சுரங்கங்கள் மீண்டும் திறக்கப் பட்டன. ஆனால் ஆசிய நிதி நெருக்கடி தொடங்கியபோது 1996-இல் மீண்டும் மூடப்பட்டன. 2014-ஆம் ஆண்டு நிலவரப்படி, சுரங்க உரிமைகள் நார்த் போர்னியோ கோல்ட் நிறுவனத்திடம் *(North Borneo Gold)* இருந்தது.
# பாவு, சரவாக்

## வரலாறு

1 மே 1837-இல், செக்ராங் இபான்கள் *(Skrang Ibans)*; பிரதாக் மலை *(Bratak Peak)* சிகரத்தின் உச்சியில் இருந்த சகோய் - பிரதாக் பிடாயூ *(Jagoi-Bratak Bidayuh)* குடியேற்றப் பகுதியில் வாழ்ந்த பிடாயூ மக்கள் மீது தாக்குதல் நடத்தினார்கள். 2,000 சகோய் - பிரதாக் பிடாயூ ஆண்களைக் கொன்றார்கள். 1,000 பெண்களைச் சிறைபிடித்தார்கள்.  
சகோய் - பிரதாக் பிடாயூ சமூகத்தின் தலைவரான பாங்லிமா குலோவ் மற்றும் அவரின் சீடர்கள் சிலர் படுகொலையில் இருந்து தப்பினர்.
# பாவு, சரவாக்

## வரலாறு

### ஜாகோய் - பிரதாக் தினம்

1841-ஆம் ஆண்டில் சரவாக்கின் புதிய வெள்ளை ராஜா ஜேம்ஸ் புரூக், சிறைபிடிக்கப்பட்ட சில பெண்களை மீட்டு எடுத்தார்.  
ஒவ்வோர் ஆண்டும் மே 1-ஆம் தேதி, 1837 படுகொலையில் தப்பிப் பிழைத்தவர்களின் சந்ததியினர் தங்கள் முன்னோர்களின் நினைவாக பாவ் பகுதியில் உள்ள பிரதாக் சிகரத்தின் உச்சியில் ஜாகோய் - பிரதாக் தினத்தை *(Jagoi-Bratak Day)* கொண்டாடுகிறார்கள். அந்த நாளைக் குறிக்கும் வகையில், 1988 மே 1-ஆம் தேதி ஒரு நினைவுக் கல் அமைக்கப்பட்டது.
# மலேய பறக்கும் தவளை

**மலேய பறக்கும் தவளை** (*Malayan flying frog*)(*ஜாங்கிக்சாலசு புரோமினானசு*) என்பது பாசி தவளை குடும்பத்தினை (ராகோபோரிடே) சார்ந்த தவளைச் சிற்றினம் ஆகும். இது இந்தோனேசியா, மலேசியா மற்றும் தாய்லாந்தில் காணப்படுகிறது.  
இது ஒரு பெரிய பறக்கும் தவளை வகையாகும். பெண் தவளையின் உடல் நீளம் 7.6 செ.மீ. வரை இருக்கும். ஆண் தவளை 6.2 செ.மீ. வரை வளரும். இது முதுகு பொதுவாகப் பச்சை நிறமாகவும், சிறியதாக இருக்கும் போது ஓரளவு ஒளி ஊடுருவக்கூடியதாகவும் இருக்கும்.  
தலைப்பிரட்டை சாம்பல் கலந்த பச்சை நிறத்தில் காணப்படும். உடலில் அடையாளங்கள் இல்லை. உருமாற்றம் அடையும்போது இவை பசுமையாகக் காணப்படும். இவை வளர்ந்து உடல் நீளம் சுமார் 30-33 மி.மீ. அளவு வரும்போது வால் இழக்கப்படுகிறது. புதிதாக உருமாறும் இளம் தவளை 15 மி.மீ. ஆகும். பல் வரிசை சூத்திரம் சிறிய தலைப்பிரட்டையில் 5(2-5)/3 மற்றும் முதிர்வடைந்த தவளையில் 6(2-6)/3 ஆகும்.  
இதன் இயற் வாழிடம் கடல் மட்டத்திலிருந்து சராசரியாக 600 மீட்டர் உயரத்தில் உள்ள மிதவேப்பமண்டல மற்றும் வெப்பமண்டல ஈரமான மலைக் காடுகள் ஆகும். இது ஆறுகள், இடைப்பட்ட ஆறுகள் மற்றும் இடைப்பட்ட நன்னீர் சதுப்பு நிலங்களிலும் வாழ்கிறது. இது பன்னாட்டு இயற்கைப் பாதுகாப்புச் சங்கத்தினால் அச்சுறுத்தப்பட்ட சிற்றினமாகக் கருதப்படவில்லை.
# மால்கம் ஆர்தர் சுமித்

**மால்கம் ஆர்தர் சுமித்** (*Malcolm Arthur Smith*)(1875 நியூ மால்டன், சர்ரேயில் - 1958 அசுகாட்டி) மலாய் தீபகற்பத்தில் பணிபுரிந்த ஈரிடவாழ்வி உயிரி அறிஞர் மற்றும் மருத்துவர் ஆவார்.
# மால்கம் ஆர்தர் சுமித்

## ஆரம்ப கால வாழ்க்கை

சுமித் சிறு வயதிலிருந்தே ஊர்வன மற்றும் நீர்நில் வாழ்வன குறித்து ஆர்வம் கொண்டிருந்தார். இவர் 1898-ல் இலண்டனில் மருத்துவம் மற்றும் அறுவை சிகிச்சையில் பட்டம் பெற்ற பிறகு, அப்போதைய சியாம் இராச்சியத்திற்கு (இன்று தாய்லாந்து) பாங்காக்கில் உள்ள இங்கிலாந்து தூதரகத்திற்கு மருத்துவராகப் பணிபுரிந்தார். 1921ஆம் ஆண்டில் இவர் பாங்கோரைச் சேர்ந்த எரில் கிளின்னை மணந்தார். இவர் மருத்துவப் பயிற்சி பெற்றவர். தாய்லாந்திலிருந்து கணிசமான பெரணிகளைச் சேகரித்தார். பின்னர் ஆர்.பி.ஜி.யில் பணியாற்றினார். 1930ல் எரில் கிளின் பாங்காக் அருகே கார் விபத்தில் கொல்லப்பட்டார். இந்த தம்பதியருக்கு சிம்ரிட் "சிம்" சுமித் உட்பட மூன்று குழந்தைகள் இருந்தனர். இவர்களும் சாலை விபத்தில் கொல்லப்பட்டனர். எரில் மலையேறுபவர் மற்றும் தாவர நோயியல் நிபுணர் மேரி டிலிஸ் கிளினின் மூத்த சகோதரி ஆவார்.
# மால்கம் ஆர்தர் சுமித்

## பணி

சுமித், சியாமின் அரசவையில் மருத்துவராகவும், அரச குடும்பத்திற்கு நெருக்கமானவராகவும், மருத்துவராகவும் இருந்தார். ஊர்வன மற்றும் நீர்நில வாழ்வனக் குறித்த தனது அவதானிப்புகளை வெளியிட்டார். இலண்டனில் உள்ள இயற்கை வரலாற்று அருங்காட்சியகத்தில் பவுலஞ்சருடன் வழக்கமான கடிதப் பரிமாற்றத்திலிருந்தார். இவர் 1925-ல் இலண்டனில் உள்ள அருங்காட்சியகத்தில் தனது படிப்பைத் தொடர வெளியேறினார்.  
இவர் லின்னியன் சமூகத்திலிருந்து செயல்படும் *பிரித்தானிய ஹெர்பெட்டாலஜிக்கல் சொசைட்டியின்* நிறுவனர் மற்றும் தலைவராக இருந்தார்.
# மால்கம் ஆர்தர் சுமித்

## பெருமை

மால்கம் சுமித் ஆறு வகையான ஊர்வனவற்றின் அறிவியல் பெயர்களின் மூலம் நினைவுகூரப்படுகிறார்: *கேமிடாக்டைலசு மால்கோம்சுமிதி*, *திபாமசு சுமிதி*, *என்ஹைட்ரிசு* *சுமிதி* (என்ஹைட்ரிசு ஜாகோரியின் இணைச்சொல்*)*, *பிம்ப்ரியோசு சுமிதி*, *திரிமெரெசுரசு மால்கோல்மி* மற்றும் *திப்லோபடு மால்கோல்மி*.
# மால்கம் ஆர்தர் சுமித்

## வெளியீடுகள்

- (1926) *கடல் பாம்புகள்*
- (1947) *சியாம் நீதிமன்றத்தில் ஓர் மருத்துவர்*
- (1931–1943). *சிலோன் மற்றும் பர்மா உட்பட பிரித்தானிய இந்தியாவின் விலங்கினங்கள்* . ஊர்வன மற்றும் நீர்நில வாழ்வன பற்றிய 3 தொகுதிகள்.
- (1951) *பிரித்தானிய நீர்நில வாழ்வன மற்றும் ஊர்வன* .
# மிரி மாவட்டம்

**மிரி மாவட்டம்** (மலாய் மொழி: *Daerah Miri*; ஆங்கிலம்: *Miri District*) என்பது மலேசியா, சரவாக் மாநிலத்தில்; மிரி பிரிவில்; ஒரு மாவட்டமாகும். போர்னியோ தீவில் புரூணையின் எல்லைக்கு அருகில் உள்ளது.  
மிரி மாவட்டத்தை மிரி மாநகரம் *(Miri City)* (997.43 கி.மீ.<sup>2</sup>); சிபுட்டி துணை மாவட்டம் *(Sibuti sub-district)* (842.47 கி.மீ.<sup>2</sup>); மற்றும் நியா துணை மாவட்டம் *(Niah sub-district)* (2887.21 கி.மீ.<sup>2</sup>) எனப் பிரித்துள்ளார்கள்.  
அவை மிரி மாநகரத்தில் அமைந்துள்ள மிரி மாவட்ட அலுவலகம்; சிபுட்டி துணை மாவட்ட அலுவலகம்; மற்றும் நியா துணை மாவட்ட அலுவலகம் ஆகியவற்றால் நிர்வகிக்கப் படுகின்றன. மிரி மாநகரம் மிரி மாநகர மன்றத்தால் *(Miri City Council)* **(MCC)** நிர்வகிக்கப் படுகிறது.
# மிரி மாவட்டம்

## வரலாறு

1910-ஆம் ஆண்டில், ராயல் டச்சு செல் *(Royal Dutch Shell)* எனும் நிறுவனத்தின் மூலமாக முதல் எண்ணெய்க் கிணறு மிரியில் தோண்டப்பட்டது. அதன் பின்னர்தான் மிரி எனும் நகரமே வெளிச்சத்திற்கு வந்தது.  
மிரியில் எண்ணெய் வயல் கண்டுபிடிக்கப்பட்டது, மிரி மாவட்டத்தின் விரைவான வளர்ச்சிக்கு பெரிய அளவில் வழிவகுத்தது. இதன் விளைவாக மிரி நகரம், 1929-ஆம் ஆண்டில் சரவாக் மாநிலத்தின் வடக்குப் பகுதியின் நிர்வாக மையமாகவும் மாறியது.
# மிரி மாவட்டம்

## வரலாறு

### இரண்டாம் உலகப் போர்

இரண்டாம் உலகப் போரின் போது, தென்கிழக்கு ஆசியாவில் ஜப்பானிய படையெடுப்பின் போது, ஜப்பானியர்களின் நடவடிக்கைகளைக் கட்டுப்படுத்த மிரி எண்ணெய் வயல்களை ஜேம்சு புரூக் அரசாங்கம் அழித்தது.  
ஆனால் போர்னியோவில் ஜப்பானியத் துருப்புக்கள் முதலில் தரையிறங்கிய இடமே மிரி நகரம் தான். எண்ணெய் வயல்களை எரித்ததால் எந்த நன்மையும் ஏற்படவில்லை.
# மிரி மாவட்டம்

## வரலாறு

### ஆழ்க்கடலில் எண்ணெய்க் கிணறுகள்

எஞ்சி இருந்த எண்ணெய் வயல்களை ஜப்பானியர்கள் பயன்படுத்தி வந்தனர். இருப்பினும் மிரியில் இருந்த எண்ணெய்ச் சுத்திகரிப்பு நிலையங்கள், நேச நாடுகளின் அடுத்தடுத்த வான்வழித் தாக்குதல்களுக்கு இலக்காக மாறின.  
இரண்டாம் உலகப் போருக்குப் பிறகு மிரி மாவட்டத்தின் பொருளாதாரத்தில் பெட்ரோலியத் தொழில் மிக முக்கியப் பங்கு வகித்தது. 1950-களில் இருந்து எண்ணெய்க் கிணறுகள் ஆழ்க்கடலில் தோண்டப்பட்டன.
# மிரி மாவட்டம்

## வரலாறு

### பெட்ரோனாஸ்

1989 மற்றும் 2011-ஆம் ஆண்டுகளில் மிரியின் உள்நாட்டுப் பகுதிகளில் புதிய எண்ணெய் வயல்கள் கண்டுபிடிக்கப்பட்டன.  
1974-ஆம் ஆண்டில், மலேசியாவின் எண்ணெய் மற்றும் எரிவாயு நிறுவனமான பெட்ரோனாஸ் உருவானது. மிரி வட்டாரத்தில் எண்ணெய் ஆய்வுகளில் பெட்ரோனாஸ் மற்றும் ஷெல் நிறுவனங்கள் இணைந்து செயல்படத் தொடங்கின.
# மிரி மாவட்டம்

## மக்கள்தொகை

1991 முதல் 2000 வரை மிரி மாவட்ட மக்கள்தொகை வளர்ச்சி 3.5%-ஆக உள்ளது. இதற்கிடையில், 2000 முதல் 2010 வரை, 2.88% மக்கள்தொகை வளர்ச்சி கண்டுள்ளது.  
:{|
! ஆண்டு
| 1991 || 2000 ||2010
|-
! மொத்த
மக்கள் தொகை
| 161,373 || 221,055 || 294,716
|-
|}
# அஜித் பிரகாசு சா

**அஜித் பிரகாசு சா** (பிறப்பு 13 பிப்ரவரி 1948 சோலாப்பூர்) என்பவர் இந்தியாவின் 20வது சட்ட ஆணையத்தின் தலைவர் ஆவார். இவர் மே 2008 முதல் பிப்ரவரி 2010-ல் ஓய்வு பெறும் வரை தில்லி உயர் நீதிமன்றத்தின் தலைமை நீதிபதியாக பணியிலிருந்தார்.  
நீதிபதி சா சோலாப்பூரில் தனது பட்டப்படிப்பை முடித்தார். பின்னர் சட்டப் படிப்பினை மும்பையில் உள்ள அரசு சட்டக் கல்லூரியில் முடித்தார். சோலாப்பூர் மாவட்ட நீதிமன்றத்தில் சிறிது காலப் பயிற்சிக்குப் பிறகு, இவர் 1977-ல் பம்பாய் உயர் நீதிமன்றத்தில் அப்போதைய முன்னணி வழக்கறிஞர் ஸ்ரீ எஸ்சி பிரதாப்புடன் பணியாற்றினார். இங்கு சொத்துரிமை, அரசியலமைப்பு, சேவை மற்றும் தொழிலாளர் விடயங்களில் அனுபவம் பெற்றார்.  
1992ஆம் ஆண்டு திசம்பர் 18ஆம் தேதி பம்பாய் உயர் நீதிமன்றத்தின் கூடுதல் நீதிபதியாக நியமிக்கப்பட்ட நீதிபதி சா, 1994ஆம் ஆண்டு ஏப்ரல் 8 ஆம் தேதி நிரந்தர நீதிபதியானார். பின்னர் 12 நவம்பர் 2005 அன்று சென்னை உயர் நீதிமன்றத்தின் தலைமை நீதிபதியாகப் பொறுப்பேற்றார். மே 7, 2008 அன்று தில்லி உயர் நீதிமன்றத்தின் தலைமை நீதிபதியாக மாற்றப்பட்டார்.  
சூன் 2011 முதல், நீதிபதி சா இந்திய ஒளிபரப்பு அறக்கட்டளை அமைத்த செய்தி அல்லாத பொது பொழுதுபோக்கு அலைவரிசைகளுக்கான சுய-ஒழுங்குமுறை அமைப்பான ஒளிபரப்பு உள்ளடக்கப் புகார் குழுமத்தின் தலைவரானார்.
# அஜித் பிரகாசு சா

## எண்ணெய் மற்றும் இயற்கை எரிவாயுக் கழகம் சர்ச்சை

11 சனவரி 2016 அன்று, ரிலையன்ஸ் தொழிற்சாலை-எண்ணெய் மற்றும் இயற்கை எரிவாயுக் கழகத்தின் சர்ச்சையில் சா தலைமையிலான குழுவின் அதிகார வரம்பை மறுத்தது. நீதிபதி ஏபி சா தலைமையில் குழுவை அமைத்து சர்ச்சையில் தலையிட எண்ணெய் அமைச்சகத்தின் முடிவை ரிலையன்சு சவால் செய்தது. திசம்பர் 31 அன்று நடந்த குழுவின் முதல் கூட்டத்தில், ரிலையன்சு தொழில் நிறுவனம் மற்றும் அதன் பங்குதாரர் நிகோ இதன் நடவடிக்கைகளைப் புறக்கணிப்பதாக அறிவித்தனர்.
# தேசிய மன்னிப்பு நாள்

**தேசிய மன்னிப்பு நாள்** அல்லது **தேசிய குணப்படுத்தும் நாள்** (**National Sorry Day**), 1905-ஆம் ஆண்டு முதல் ஆஸ்திரேலியா நாட்டின் சட்டப்படி, ஆத்திரேலியாவின் தொல்குடி மக்களின் குழந்தைகளை, ஐரோப்பிய பண்பாட்டு முறையில் வளர்த்ததை, 1998-ஆம் ஆண்டில் ஆஸ்திரேலியா அரசு மாபெரும் தவறு தெரிந்து கொண்டதால், பழங்குடி மக்களிடம், வெள்ளை இன ஆஸ்திரேலியர்கள், ஆண்டுதோறும் மே மாதம் 26ஆம் நாளன்று மன்னிப்பு கேட்கும் நாளாக கடைபிடிக்கப்படுகிறது.
# தேசிய மன்னிப்பு நாள்

## இதனையும் காண்க

- ஆத்திரேலியத் தொல்குடிகள்
- திருடப்பட்ட தலைமுறைகள், ஆஸ்திரேலியா
- ஆஸ்திரேலிய பூர்வீக குடிமக்கள் வாரம்
- கனடாவின் உண்மை மற்றும் நல்லிணக்க ஆணையம்
- கனடா பூர்வகுடிகளின் உறைவிடப் பள்ளிகள்
- 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
# கொருக்குப்பேட்டை தொடருந்து நிலையம்

## வளர்ச்சிகள்

2007 ஆம் ஆண்டில், சாலை குறுக்கீடு எண். 1ஐ மாற்றுவதற்கான சாலை மேம்பால திட்டம் 140 மில்லியன் செலவில் அனுமதிக்கப்பட்டது. வேலை 2009-ல் தொடங்கப்பட்டு 2012 ஆண்டின் இறுதியில் முடிவடைந்தது.  
இருப்பினும், தொடருந்து நிலையத்தில் பல அடிப்படை வசதிகள் இல்லை.
# கொருக்குப்பேட்டை தொடருந்து நிலையம்

## மேலும் பார்க்கவும்

- சென்னை புறநகர் ரயில்வே
- சென்னையில் உள்ள ரயில் நிலையங்கள்
# புஜியான் நீல்தாவா

**புஜியான் நீல்தாவா** (*Fujian niltava*)(*நீல்தாவா டேவிடி)* என்பது மஸ்சிகாபிடே குடும்பத்தில் உள்ள ஒரு வகை பறவை சிற்றினமாகும். இது கம்போடியா, சீனா, ஆங்காங், லாவோஸ், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலை காடுகள் ஆகும்.
# சிறிய நீல்தாவா

**சிறிய நீல்தாவா** (*Small niltava*)(*நீல்தாவா மாக்கிரிகோரினே*) என்பது இந்தியத் துணைக்கண்டம் மற்றும் தென்கிழக்கு ஆசியாவைப் பூர்வீகமாகக் கொண்ட பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினமாகும். இது வங்களாதேசம், பூட்டான், இந்தியா, லாவோஸ், மியான்மர், நேபாளம், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சிறிய நீல்தாவா

## வகைப்பாட்டியல்

### துணைச்சிற்றினங்கள்

- *நீ. மா. மாக்குரோகோரினே*-<small>(பர்டன், 1836)</small> : பரிந்துரைக்கப்பட்ட துணையினம், மத்திய மற்றும் மேற்கு இமயமலையில் உத்தராகண்டம் முதல் சிக்கிம் மற்றும் மேற்கு வங்கம் வரை காணப்படுகின்றன.
- *நீ. மா.* *சிக்னாட்டா* - <small>(மெக்லெலண்ட், 1840)</small> : வடகிழக்கு இந்தியா, மியான்மர், தெற்கு சீனா, வடக்கு தாய்லாந்து மற்றும் தென்கிழக்கு ஆசியா கண்டத்தில் காணப்படுகிறது . இனப்பெருக்கம் செய்யாத பறவைகளும் கடலோர குவாங்டொங்கில் காணப்படுகின்றன. பரிந்துரைக்கப்பட்ட பறவையினை விட ஆண் பறவையின் வயிறு மற்றும் அடிப்பகுதி சாம்பல் நிறமாக இருக்கும்.
# சிறிய நீல்தாவா

## நடத்தை மற்றும் சூழலியல்

### உணவு

சிறிய முதுகெலும்பில்லாத உயிரிகளையும் பழங்களையும் சாப்பிடுகிறது.
சிக்கிம், பாங்கோலாகா வனவிலங்கு சரணாலயத்தில் ஆண் *நீல்தாவா மக்ரிகோரியா*]]
# இடுக்கி வனவிலங்கு சரணாலயம்

**இடுக்கி வனவிலங்கு சரணாலயம்** (*Idukki Wildlife sanctuary*) இந்தியாவின் கேரள மாநிலம் இடுக்கி மாவட்டத்தில் அமைந்துள்ளது. இடுக்கி அணையின் நீர்ப்பிடிப்புப் பகுதியைச் சுற்றி அமைந்துள்ள இடுக்கி வனவிலங்கு சரணாலயம் பல்லுயிர் மற்றும் வளமான தாவரங்கள் மற்றும் விலங்கினங்களால் நிறைந்துள்ளது.
# இடுக்கி வனவிலங்கு சரணாலயம்

## விளக்கம்

இடுக்கி வனவிலங்கு சரணாலயம் இடுக்கி அணையின் (இடுக்கி நீர்த்தேக்கம்) நீர்ப்பிடிப்புப் பகுதியைச் சுற்றியுள்ள ஒரு வனப்பகுதியாகும். இடுக்கி நீர்மின் திட்டத்திற்காக எக்டேர் கணக்கில் மழைக்காடுகளை அகற்றியதால் அங்குள்ள வனவிலங்குகளுக்கு கணிசமான சேதம் ஏற்பட்டது. இதனை கருத்தில் கொண்டு சுற்றுவட்டார பகுதிகளை பாதுகாக்க வேண்டுமெனவும் முடிவு செய்யப்பட்டது. இடுக்கி வனவிலங்கு சரணாலயம் தொடுபுழா மற்றும் உடும்பஞ்சோலா தாலுகாக்களில் 105.364 சதுரகிலோமீட்டர் (40.7 சதுர மைல்) பரப்பளவிற்கு விரிந்துள்ளது. இதில் 72 சதுர கிலோமீட்டர் (27.8 சதுரமைல்) வன நிலமாகவும் 33 சதுரகிலோமீட்டர் (12.7 சதுரமைல்) நீர்த்தேக்கத்தின் நீர்நிலையாகவும் உள்ளது. சரணாலயம் கடல் மட்டத்திலிருந்து 450 முதல் 1272 மீட்டர் உயரத்தில் அமைந்துள்ளது.
# இடுக்கி வனவிலங்கு சரணாலயம்

## தாவரங்கள் மற்றும் விலங்கினங்கள்

காட்டுப்பலா, நாகமரம், அயனி (மரம்), இருளி மரம், கறுவா (மரம்), தேக்கு, சிசே மரம், வேங்கை (மரம்) உள்ளிட்ட ப்ல்வேறு மரங்கள் இடுக்கி வனவிலங்கு சரணாலயத்தில் உள்ளன.  
சரணாலயத்தில் ஆசிய யானைகள், சாம்பார் மான்கள், கேளையாடு, சருகுமான் போன்ற மான் இனங்கள், பொன்னெட் மக்காக் மற்றும் நீலகிரி லங்கூர் உள்ளிட்ட குரங்குகள், இந்திய ராட்சத அணில், காட்டு நாய், காட்டுப்பன்றி, காட்டுப் பூனை, செந்நாய் மற்றும் நரி போன்ற விலங்குகள் காணப்படுகின்றன. இவை தவிர சரணாலயத்தில் காளைகள், பசுக்கள் மற்றும் எருமைகள் உள்ளிட்ட ஏராளமான வளர்ப்பு விலங்குகளும் உள்ளன. 1976 ஆம் ஆண்டு இடுக்கி அணை கட்டப்பட்டதன் மூலம் வனவிலங்கு சரணாலயத்திற்குள் இவை சிக்கிக் கொண்டவையாகும். . வேட்டையாடும் இனங்கள் இங்கு குறைவாக இருப்பதால், அதிக எண்ணிக்கையிலான கால்நடைகள் உணவுக்காக புல்லின் அளவைக் குறைப்பதோடு இடுக்கி வனவிலங்கு (பாதுகாப்பு) சட்டம், 1972 இன் கீழ் பட்டியலிடப்பட்டுள்ள வனவிலங்குகளுக்கு அச்சுறுத்தலாக இருப்பதாகவும் கூறப்படுகிறது.  
மலை இருவாட்சி, கரும்புள்ளி மரங்கொத்தி, காட்டுப் பஞ்சுருட்டான் , மலபார் தீக்காக்கை, கருப்புச்சின்னான், காட்டுக்கோழி, சிரிப்பான், மீன்கொத்தி , மயில் உள்ளிட்ட பல பறவைகள் சரணாலயத்தில் உள்ளன. 2017 ஆம் ஆண்டு இடுக்கி வனவிலங்கு சரணாலயத்தில் நடத்தப்பட்ட பறவை-பட்டாம்பூச்சி கணக்கெடுப்பில் பல அரியவகை பறவைகள் மற்றும் பட்டாம்பூச்சிகள் கண்டறியப்பட்டன. பறவை மற்றும் இயற்கை ஆர்வலர்களின் கூட்டமைப்புடன் இணைந்து கேரள வனத்துறை இந்த ஆய்வை நடத்தியது. கணக்கெடுப்பில் 163 வகையான பறவைகள் மற்றும் 107 வகையான பட்டாம்பூச்சிகள் கண்டறியப்பட்டன.
# இடுக்கி வனவிலங்கு சரணாலயம்

## வைரமணி

வைரமணி என்பது கோடைக்காலத்தில் இடுக்கி வனவிலங்கு சரணாலயத்தில் உள்ள இடுக்கி நீர்த்தேக்கத்தில் உருவாகும் ஒரு தீவு ஆகும். இந்த தீவு, மனித தலையீடு இல்லாமல், கோடை மாதங்களில் பல பறவைகளின் இனப்பெருக்கம் செய்யும் இடமாக மாறி வருகிறது.
# கைனன் நீல ஈப்பிடிப்பான்

**கைனன் நீல ஈப்பிடிப்பான்** (*Hainan blue flycatcher*)(*சையோரினிசு கைனானசு*) என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை சிற்றினமாகும். இந்தச் சிற்றினத்தை முதன்முதலில் வில்லியம் ராபர்ட் ஓகில்வி-கிராண்ட் 1900-ல் விவரித்தார். இது கம்போடியா, சீனா, ஆங்காங், லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# கூச்சிங் மாவட்டம்

**கூச்சிங் மாவட்டம்** (மலாய் மொழி: *Daerah Kuching*; ஆங்கிலம்: *Kuching District*) என்பது மலேசியா, சரவாக் மாநிலத்தில்; கூச்சிங் பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கூச்சிங் மாநகரம் ஆகும்.  
இந்த மாவட்டம் கூச்சிங் பெருநகரம் *(Kuching Proper)* என்றும்; படவான் *(Padawan)* என்றும் இரண்டு துணை மாவட்டங்களாகப் பிரிக்கப்பட்டுள்ளது. 2010-ஆம் ஆண்டு மக்கள் தொகை கணக்கெடுப்பின்படி கூச்சிங் மாவட்டத்தின் மக்கள் தொகை 617,887.
# கூச்சிங் மாவட்டம்

## கூச்சிங் பெருநகரத் துணை மாவட்டம்

கூச்சிங் பெருநகரத் துணை மாவட்டம் இரண்டு பகுதிகளாக பிரிக்கப்பட்டுள்ளது:  
- நகர்ப்புற பகுதி; பொதுவாக கூச்சிங் நகரம் என்று அழைக்கப்படுகிறது.  
- புறநகர் மற்றும் கிராமப்புற பகுதிகள்; கூட்டாக படவான் நகராட்சி *(Padawan Municipality)* என்று அழைக்கப் படுகின்றன. முன்பு இந்தத் துணை மாவட்டம், கூச்சிங் கிராமப்புற மாவட்டம் *(Kuching Rural District)* என்று அழைக்கப்பட்டது. இதன் தலைமையகம் கோத்தா படவான் *(Kota Padawan).* முன்பு 10-ஆவது மைல் பஜார் *(10th Mile Bazaar)* என்று அழைக்கப்பட்டது.
# கூச்சிங் மாவட்டம்

## படவான் துணை மாவட்டம்

1983 ஆகசுடு 11-ஆம் தேதி படவான் துணை மாவட்டமாக அறிவிக்கப்பட்டது. இதன் தலைமையகம் தெங் புக்காப் *(Teng Bukap).*
# கூச்சிங் மாவட்டம்

## கூச்சிங் வரலாறு

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு சிறு பகுதி கொடுக்கப்பட்டது.  
அதற்குப் பின்னர் கூச்சிங், சரவாக் இராச்சியத்தின் தலைநகரானது. போர்னியோ காடுகளில் வாழ்ந்த டயாக் மக்களில் பெரும்பாலோர் ஜேம்சு புரூக்கினால் மன்னிக்கப் பட்டார்கள். பின்னர் அவரின் விசுவாசிகளானார்கள். கூச்சிங் நகரம் வளர்ச்சி கண்டது.
# கூச்சிங் மாவட்டம்

## கூச்சிங் வரலாறு

### சார்லஸ் வைனர் புரூக்

இரண்டாம் உலகப் போருக்குப் பிறகு, கூச்சிங் நகரில் பெரிய மாற்றங்கள் ஏற்படவில்லை. இருப்பினும், 1946-ஆம் ஆண்டில் சரவாக்கின் கடைசி ஆளுநராக இருந்த ராஜா சர் சார்லஸ் வைனர் புரூக் *(Sir Charles Vyner Brooke)* என்பவர் ஒரு முடிவு எடுத்தார்.  
சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக *(British Crown Colony)* விட்டுக்கொடுக்க முடிவு செய்தார். பிரித்தானியக் காலனித்துவக் காலத்திலும் கூச்சிங் தலைநகரமாகவே இருந்தது.
# வெளிர் நீல ஈப்பிடிப்பான்

**வெளிர் நீல ஈப்பிடிப்பான்** (*Pale blue flycatcher*)(*சையோரினிசு யூனிகலர்*) என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை சிற்றினம் ஆகும். இந்த சிற்றினத்தை முதன்முதலில் 1843-ல் எட்வர்ட் பிளைத் விவரித்தார் .
# வெளிர் நீல ஈப்பிடிப்பான்

## பரவல் & வாழிடம்

இது வங்கதேசம், பூட்டான், புருனே, கம்போடியா, சீனா, ஆங்காங், இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  
இது மேலோட்டமாக தோற்றத்தில் நீலமேனி ஈப்பிடிபானைப் போன்றது. ஆனால் வெளிர் நீலம், தொண்டையிலிருந்து எச்சவாய் வரை சாம்பல் கலந்த அடிப்பகுதி மற்றும் ஒரு தொடர்ச்சியான கருப்பு கண் இணைப்பு மூலம் வேறுபடுகிறது. இரண்டு பறவைகளும் பெரும்பாலும் ஒரே இடத்தில் காணப்படுகின்றன.
# நீல மார்பு ஈப்பிடிப்பான்

**நீல மார்பு நீல ஈப்பிடிப்பான்** (*Blue-breasted blue flycatcher*)(*சையோரினிசு கெரியோட்டி*), **நீல மார்பு ஈப்பிடிப்பான்** என்றும் அழைக்கப்படுகிறது. இது பழைய உலக ஈப்பிடிப்பான் குடும்பத்தில் உள்ள ஒரு வகை பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதன் இயற்வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# மலை நீல ஈப்பிடிப்பான்

**மலை நீல ஈப்பிடிப்பான்** (*Hill blue flycatcher*)(*சையோரினிசு ஒயிட்டே*) என்பது பழைய உலக ஈப்பிடிப்பான் குடும்பத்தில் உள்ள ஒரு வகை பறவை சிற்றினம் ஆகும். இது தெற்கு சீனா, வடகிழக்கு இந்தியா மற்றும் தென்கிழக்கு ஆசியாவில் காணப்படுகிறது.  
மூலக்கூறு இன உறவு ஆய்வுகள் மூலம் தனிச்சிற்றினமாக வேறுபடுத்தி இதனைக் கண்டறியும் முன் இது *சியோர்னிஸ் பேனுயுமாசின்* துணையினமாகக் கருதப்பட்டது.
# மலேசிய நீல ஈப்பிடிப்பான்

**மலேசிய நீல ஈப்பிடிப்பான்** (*Malaysian blue flycatcher*)(*சையோரினிசு டர்கோசசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழிட இழப்பால் அச்சுறுத்தப்படுகிறது.
# கனோவிட் மாவட்டம்

**கனோவிட் மாவட்டம்** (மலாய் மொழி: *Daerah Kanowit*; ஆங்கிலம்: *Kanowit District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கனோவிட் நகரம்.  
இந்த மாவட்டத்தின் முக்கிய இனக்குழுக்கள்: இபான், சீனர், மலாய்க்காரர் மற்றும் மெலனாவ் பூர்வீக மக்கள்.  
ராஜாங் ஆறு இந்த மாவட்டத்தின் வழியாகத்தான் செல்கிறது. வரலாற்றுப் பதிவுகளின்படி, 1851-ஆம் ஆண்டு எம்மா கோட்டை *(Fort Emma)* கட்டப்பட்டதில் இருந்து கனோவிட் மாவட்டத்தின் வரலாறு தொடங்குகிறது.
# கனோவிட் மாவட்டம்

## வரலாறு

வெள்ளை ராஜா ஜேம்சு புரூக், 1846-ஆம் ஆண்டில் கூச்சிங் வந்தார். அப்போது கூச்சிங் பகுதியின் எல்லைப் பகுதிகளை டயாக் கடற்கொள்ளையர்கள் *(Dayak Pirates)* அடிக்கடி அச்சுறுத்தி வந்தனர்.  
அவர்களை அமைதிப் படுத்துவதற்கு, ஜேம்சு புரூக் ராஜாங் ஆற்றின் வழியாகக் கானோவிட் பகுதிக்குச் சென்றார். அவருக்கு அப்போது உதவியாக இருந்தவர் கேப்டன் ரோட்னி முண்டி *(Captain Rodney Mundy)*.  
1846 ஜூன் 29-ஆம் தேதி கனோவிட் பகுதிக்கு வந்து சேர்ந்தனர். அங்குள்ள கனோவிட் மக்களுடன் நல்ல முறையில் நட்பு பாராட்டினர். 1851-ஆம் ஆண்டில், ஜேம்சு புரூக் அங்கு ஒரு கோட்டையைக் கட்டினார். அதன் பெயர் எம்மா கோட்டை. அப்போது கானோவிட் நிலப்பகுதி, புரூணை பேரரசின் கட்டுப்பாட்டில் இருந்தது.
# கனோவிட் மாவட்டம்

## வரலாறு

### டயாக் மக்கள்

1853-ஆம் ஆண்டில், ஜேம்சு புரூக், புரூணை சுல்தானகத்திடம் இருந்து ராஜாங் ஆற்றின் நிலப்பகுதிகளைப் பெற்றுக் கொண்டார். ஏற்கனவே கட்டப்பட்ட எம்மா கோட்டை, ராஜாங் ஆற்றைப் பயன்படுத்துபவர்களுக்கு டயாக் கொள்ளையர்களிடம் இருந்து பாதுகாப்பு அளித்து வந்தது.  
இதைத் தொடர்ந்து, 1870-களில், சிங்கப்பூர் மற்றும் சீனாவின் புஜியான் மாநிலத்தைச் சேர்ந்த ஹொக்கியன் சீனர்கள் *(Hokkien Chinese)* கனோவிட்டில் குடியேறினார்கள். கனோவிட் மாவட்டம் வளர்ச்சி பெறத் தொடங்கியது.
# இந்தோசீனா நீல ஈப்பிடிப்பான்

**இந்தோசீனா நீல ஈப்பிடிப்பான்** (*Indochinese blue flycatcher*)(*சையோரினிசு சுமட்ரென்சிசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினம் ஆகும். இது தெற்கு மியான்மர் மற்றும் மலாய் தீபகற்பத்திலிருந்து இந்தோசீனா மற்றும் வடகிழக்கு சுமத்ரா வரை காணப்படுகிறது. திக்கெல்லின் நீல ஈப்பிடிப்பானுடன் இணையாக முன்னர் தெளிவாகக் கருதப்பட்டது.  
இச்சிற்றினத்தின் இறகுகள் மற்றும் அளவு ஆகியவற்றில் பிராந்திய மாறுபாடுகள் காணப்படுகின்றன. மேலும் இந்தப் பறவைகளில் பல கிளையினப் பெயர்களுடன் நியமிக்கப்பட்டுள்ளன. தாய்லாந்து மற்றும் தெற்கு மியான்மரில் உள்ள பறவைகள் *இந்தோசீனா ஈப்பிடிப்பான்* என்று அழைக்கப்படுகிறது. மேலும் தெற்கே *சுமாட்ரென்சிசு* (சுமத்ரா தீவு, மலாய் தீபகற்பம் ) மற்றும் *அனம்பா* தீவுகளில் லாம்ப்ரசு காணப்படுகிறது.  
இறகுப் உண்ணியின் ஒரு வகையான *புரோட்டெரோத்ரிக்சு சையோர்னிசு* ,வியட்நாமில் இந்தோசீனா நீல ஈப்பிடிப்பானிலிருந்து விவரிக்கப்பட்டுள்ளது.
# சமரகான் மாவட்டம்

**சமரகான் மாவட்டம்** (மலாய் மொழி: *Daerah Samarahan*; ஆங்கிலம்: *Samarahan District*) என்பது மலேசியா, சரவாக் மாநிலத்தில்; சமரகான் பிரிவில் ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கோத்தா சமரகான் நகரம்.  
சமரகான் பிரிவில் நான்கு நிர்வாக மாவட்டங்கள் உள்ளன. அவற்றில் சமரகான் மாவட்டமும் ஒன்றாகும்.  
- சமரகான் மாவட்டம் - *Samarahan District*
- அசா செயா மாவட்டம் - *Asajaya District*
- செரியான் மாவட்டம் - *Serian District*
- சிமுஞ்சான் மாவட்டம் - *Simunjan District*
# சமரகான் மாவட்டம்

## பொது

சமரகான் பிரிவின் நான்கு நிர்வாக மாவட்டங்களின் மொத்த மக்கள் தொகை 246,782 ஆகும். 2015 ஏப்ரல் 11-ஆம் தேதி, ஒரு புதிய பிரிவை உருவாக்குவதற்காக செரியான் மாவட்டம், சமரகான் பிரிவில் இருந்து பிரிக்கப்பட்டது.  
சமரகான் பிரிவின் மக்கள்தொகை கலாசார அடிப்படையில் ஒரு கலவையாக உள்ளது. பெரும்பாலும் பிடாயூ, இபான், மலாய்க்காரர், சீனர் இனக்குழுவினர் மிகுதியாக வாழ்கின்றனர்.
# சமரகான் மாவட்டம்

## கோத்தா சமரகான் நகராண்மைக் கழகம்

சமரகான் மாவட்டம்; அசா ஜெயா *(Asajaya)* மாவட்டம்; சாடோங் ஜெயா *(Sadong Jaya)* துணை மாவட்டம்; ஆகியவை கோத்தா சமரகான் நகராண்மைக் கழகத்தின் *(Kota Samarahan Municipal Council)* அதிகாரத்தின் கீழ் வருகின்றன.  
2010-ஆம் ஆண்டு நிலவரப்படி, சமரகான் நகரத்தின் மொத்த மக்கள் தொகை 12,724 ஆகும். மேலும் கோத்தா சமரகான் நகராண்மைக் கழகத்தினால் நிர்வகிக்கப்படும் அனைத்து நகரங்களின் மக்கள் தொகை 85,495 ஆகும்.